Bolheim
Bola (Hochdeitsch: Bolheim) isch a Ortsdoil vo Herbrechtinga im Landkreis Hoine, Bada-Wirttaberg. Dr Ort hat 3180 Oiwohnr (Stoad 31. Dezember 2004), d Gemarkungsfläch isch ogfär 2230ha, davo send faschd 55 % bwaldet.

Lag 
Bola ligt em Landkreis Hoina, d Brenz fliaßt durch dr Ort vo Norda nach Sida. Am eschtlichen Road passiert d Brenzboa dr Ort, parallel dazu laift d Bundesstroaß 19.

<div align="left">

Ogrenzade Ortschafta

Gschicht 
Em Joar 774 isch Bola zerscht mol en ner Abschrift von ner Bsitzurkond vom Kloster Ohausa erwähnt worra, Urkonda blegats aber erscht vom Joar 1320 oa, dr heitig Noma leutat sich vo Bolem (Hiagl) ab. En dr Ortsmitt uf m Lendaberg, am Omlaufhiagl vo dr friazeitlicha Brenz erhebt sich d Kirch vo Bola, an Kirchahoiliga hot dia edda odr isch heit nemme nochweisbar. Bei Reschdorirungsarbeida isch feschdgschdelld worra, dass d heitiga Kirch uf de Grondmaura vo ner no vial äldra Kirch statt.

Bola isch bis 1972 a oigaständiga Marktgmoid gwäa, aber isch am 1. März mit Ohausa ens Stadgebiat vo Herbrechtinga eigmoidet worra.

Siadlunga 

Bola
Bola
Neibola
Bleiche
Buachhof
Ugahof (frier au: Ugaderf)

Ohausa 
Kloster Ohausa
Siadlung Ohausa
Riadmial
Wangahof

Liste vo elle Stroaßa on Eirichtunga

Saga

Siaba Schwoba 
En Bola wird a Doil vo de dortig Landschaftsschutzgbiat noch oiner Begebaheit vo de Siaba Schwoba offizjell Hasaloch gnannt. Siaba Baim, wo in ner Roi waxe, o ner asorschda waldlosa Stell erinnert heit no an Begegnung dr Siaba Schwoba mid dem Hasa, wo doa oageblich stattgfunda hot.

Schatz vo dr Burg Furta (Furtheim) 
Mr said bis heit, dass a Schatz mit ner goldana Gron uf dr Ruine Hurwang (Burg Furta) vergraba isch. Vial Schatzsuachr send scho zr nächtlicha Stond zom Graba do gwea. Koiner hat n bis heit et gfonda. Abr vial Menscha glaubat an dia Sag vom vergrabana Schatz.

Sehens- on Wissenswertes

Natur on Erholung 
 Landschaftsschutzgebiat Hasaloch im Weschta mit weite Wäldr
 Naturschutzgebiat Eselsburger Dal em siada vom Kloster Ohausa
 Wald- und Abendeierspialplatz mit Grillmeglichkeita bei Ohausa

Denkmäler on Bauwerk 
 Burgruin Hurwang
 Burgstall Retzaberg
 Evangelisch Kirch
 Kloster Ohausa
 Lindabergschul
 Riadmial

Weblink 
 

Ort (Landkreis Hoedna)